Margot Künnapuu

Margot Künnapuu (sündinud 2. oktoobril 1974) on Eesti sõjaväelane, auastmelt kolonel. 

Ta on üks esimesi Eestis kõrgema sõjalise hariduse saanud naisi. Aastatel 2019–2024  teenis Künnapuu Vahipataljoni ülemana, olles esimene Eesti naissoost pataljoniülem.

 Haridus 
Pärast keskkooli lõpetamist 1993. aastal mõtles ta algselt hea inglise keele oskuse tõttu minna Tartu Ülikooli õppima inglise filoloogiat, kuid pidas seda kaitseväeteenistusega võrreldes liiga igavaks. 

Künnapuu on lõpetanud Eesti Riigikaitse Akadeemia sõjakooli, olles seejuures koos kahe kursusekaaslasega esimesed sõjakooli lõpetanud naised. Ta on öelnud, et sõjakooli astumine tuli ta pere jaoks üllatusena. 

Samuti on ta läbinud vanemstaabiohvitseride kursuse Balti Kaitsekolledžis ning täiendanud end Slovakkias ja staabiohvitseride kursustel Ameerika Ühendriikides.

 Riigiametnikuna 
Keskkooli lõpetamise järel asus ta tööle Harjumaa riigikaitse osakonda, kus tutvus Paldiskis, Kloogal ja Humalas paiknenud väeosadega ning tegeles nende üleandmise-vastuvõtmise korraldamisega.

 Teenistuskäik kaitseväes 
Künnapu teenib kaitseväes alates 1993. aastast.

 Teenistus Bosnias ja Rahuoperatsioonide Keskuses 
Ta teenis 1997. aasta oktoobrist kuni 1998. aasta aprilli lõpuni sideohvitserina Taani pataljoni koosseisu kuuluvas ESTPLA-5 rahuvalvemissioonil Bosnias. Missioonil töötas ta valdavalt Taani pataljoni staabis, esitades Rahuoperatsioonide Keskusele iganädalasi raporteid Eesti pataljoni tegevusest ja koosseisu meelsusest. Samuti töötas ta sideohvitserina taanlaste staabi operatiivosakonnas, kus korraldas kohtumisi kohalikega ja kohapealsete politseiülematega. Lisaks kuulus tema ülesannete hulka pataljoni õppeplaanide koostamine, sh laskeharjutuste, meditsiini ja evakuatsiooniõppuste organiseerimine.

Ta on öelnud, et missioonilt naastes oli tal Eesti ellu väga raske sisse elada ning kohanemine võttis paar nädalat. Seejärel töötas ta Rahuoperatsioonide Keskuses staabi- ja tagalakompanii ülemana, olles seejuures Eesti ajaloo teine naissoost kompaniiülem.

 Hilisem teenistuskäik 
Ta on tegutsenud vanemstaabiohvitserina maaväe staabis ja kaitseväe peastaabis ning juhatanud Kaitseväe Akadeemia Täiendusõppe Keskuse tööd. Enne Vahipataljoni ülemaks saamist oli ta Eesti sõjalise esindaja asetäitja Euroopa Liidu sõjalise komitee juures. 

Vahipataljoni juhtimise võttis ta 2019. aastal üle major Romet Kaevult ning andis 2024. aastal üle kolonelleitnant Artur Meeritsale.

Pataljoniülema kohalt lahkumise järelt siirdus ta Kaitseväe peastaabi väljaõppeosakonna ülemaks.

 Auastmed 
+ Õlak  Auaste  Kuupäev 20px  lipnik   20px  nooremleitnant   20px  leitnant  9. juuni 2000 20px  kapten  12. juuni 2003 20px  major  19. juuni 2007 20px  kolonelleitnant  18. juuni 2013 20px  kolonel  17. juuni 2025

 Tunnustus 
 Teenetemärgid 
Eesti teenetemärgid106px Kaitseväe teeneterist (Kaitseväe juhataja teenetemärk) riigikaitseliste teenete eest106px  Kaitseväe teeneterist (Kaitseväe juhataja teenetemärk) eeskujuliku teenistuse eest106px  Kaitseministeeriumi teeneterist106px  Maaväe ohvitseri kuldrist

 Isiklikku 
Tema abikaasa on samuti sõjaväelane, nad kohtusid õpingute käigus Sõjakoolis. Künnapuu on nelja lapse ema.

Künnapuu isa oli lendur. Tal on õde ja vanem vend.

 Vaata ka 
 Tiiu Kera

 Viited 

 Välislingid 
 "KUULA | Kolonelleitnant Margot Künnapuu: oleme osa legosüsteemist, kus tuleb teada teiste osakeste tegevust" (15.04.2022), Eesti Naine - Delfi.

Kategooria:Eesti sõjaväelased
Kategooria:Vahipataljoni koosseis
Kategooria:Kaitseväe teeneteristi kavalerid
Kategooria:Kaitseministeeriumi teeneteristi kavalerid
Kategooria:Sündinud 1974